विक्टर इमानुएल द्वितीय
विक्तर एमानुएल द्वितीय (Victor Emanuel II ; इतालवी: Vittorio Emanuele Maria Alberto Eugenio Ferdinando Tommaso ; १८२० - १८७८) वर्तमान इटली के 'जनक' ( Father of the Fatherland ; इतालवी : Padre della Patria ) माने जाते हैं। उनका नाम जर्मनी के प्रिंस बिस्मार्क और भारत के सरदार पटेल के दर्जे का माना जाता है। इन्होंने अनेक राज्यों में विभक्त देश को एक कर वर्तमान इटली का रूप दिया, सीमावर्ती प्रबल देशों से उसे निर्भय बनाया और उसे अंतरराष्ट्रीय स्तर पर प्रतिष्ठा दिलायी।